Radeon R100

Radeon R100 on esimene põlvkond Radeon graafikakiipe, mis on loodud ATI Technologies poolt. See oli võimeline kasutama OpenGL 1.3 ja Directi3D 7.0 põhist 3D kiirendust, 2D kasutajaliidese kiirendust ja videokiirendust ning lubas mitut väljundit/monitori. 

Selle põhjal valmisid Radeon 7000 seeria videokaardid, mis olid mõeldud konkureerimaks nVidia GeForce 256 seeriaga. Sellele eelnenud Rage 128 Pro jäi GeForce 256-le jõudluse poolest alla. Algselt oligi selle koodnimeks Rage 6, kuid see muudeti hiljem ümber R100-ks. 

 Arhitektuur 
Nagu ka GeForce 256, kasutas R100 T&L (Transform and lighting) mootorit geomeetria arvutuste jaoks, mis tähendas arvuti protsessorile väiksemat koormust. 3D renderdamisel suudab protesessor kirjutada 2 pikslit kaadripuhvrisse ja kuvada 3 tekstuuri piksli kohta ühe takti jooksul. Seda kutsutakse ka 2x3 konfiguratsiooniks, mis tähendab, et tegu on kahetorulise disainiga, kus igal torul on 3 TMU-d (Texture Mapping Unit). GeForce 256 oli näiteks 4x1 konfiguratsiooniga. Omaaegsete mängude puhul ei hakatud aga kolmandat tekstuuri kasutama, kuna kaardi tarkvara jõudlus ei erinenud kahetekstuurilisest märgatavalt. 

Renderdamise poolest kasutati EMBM (Environment Mapped Bump Mapping) ja Dot3 (dot product) Bump Mapping meetodeid, mis tagasid oma aja kõige kasutajasõbralikuma Bump Mapping toe. Radeon optimeeris ka täitekiirust kasutades HyperZ tehnoloogiat, mis tõstis 3D renderdamise tõhusust võrreldes teiste tootjatega. 

Uue kaardi jaoks valmistati demo programm Radeon’s Ark, mis kujutab ulmelist keskkonda, luues eriefekte mitme tekstuurikihiga. Efektide hulgas on näiteks EMBM, klaasi peegeldused, vee simuleerimine, portaalipõhine nähtavus ja automaatsed lennutrajektoorid.

Võrreldes GeForce2-ga oli Radeon aeglasem, isegi HyperZ-i kasutades. Vahet oli eriti märgata 16-bit värvide juures, kuid 32-bit värvidega oli Radeoni tulemus kohati isegi parem.

Kuigi videokaartidel oli tehniliselt selle võimekus, ei saanud R100 kiibid kasutada Direct3D Pixel Shader 1.1, nagu on selgitanud ATI insener foorumi postituses.

 Kaardid 
Tabelis on märgitud graafikakaardid, mis kasutasid R100, "odavamat" RV100 ja uuendatud RV200 kiipi.
Kaardi nimetus7200 DDR 64MB7200 DDR 64MB VIVO7200 SDR 64MB7200 DDR 32MB7200 SDR 32MB7200 SDR 32MB DVI7200 SDR 32MB TV7000 64MB AGP LP7000 64MB PCI7000 32MB AGP LP7000 32MB PCI7000 DDR 32MB AGP Dual Display7000 DDR 32MB Mac edition7000 SDR 32MB7000 SDR 32MB AGP Dual DisplayVE DDR 32MB Mac Edition7500 DDR 64MB AGP7500 DDR 32MB AGP Mac Edition7500 DDR 32MB PCIVäljalaske kuupäev01.06.200019.02.200114.08.2001GraafikakiipR100RV100RV200Arhitektuur180 nm150 nmTransistoride arv30M60MTorud31TMU63ROP21Taktsagedus183 MHz166 MHz183 MHz166 MHz183 MHz290 MHzMälu sagedus183 MHz166 MHz183 MHz166 MHz183 MHz230 MHzMälu suurus64 MB32 MB64 MB32 MB64 MB32 MBMälu tüüpDDRSDRDDRSDRDDRSDRDDRSiini laius128-bit64-bitAndmeedastuskiirus5.9 GB/s2.7 GB/s5.9 GB/s2.7 GB/s2.9 GB/s1.5 GB/s2.9 GB/s3.7 GB/sVäljundid1xVGA1xDVI-I 1xVGA 1xS-Video1xVGA 1xS-Video1xVGA1xDVI-I 1xVGA 1xS-Video1xDVI-I DualLink1xVGA1xDVI-I 1xVGA 1xS-VideoDirectX7.08.1OpenGL1.31.4

 Vaata ka 
 Graafikakaart
 Graafikaprotsessor
 Radeon
 GeForce 256

 Viited 

Kategooria:Graafikariistvara